FI    FI 
 
 
 EUROOPAN  
KOMISSIO   
Bryssel 17.3.2015  
COM(2015) 127 final  
  
KOMISSION KERTOMUS EUROOPPA -NEUVOSTOLLE  
Vuoden 2015 raportti kaupan ja investointien esteistä   
 
2 
 KOMISSION KERTOMUS EUROOPPA -NEUVOSTOLLE  
Vuoden 2015 raportti kaupan ja investointien esteistä  
1) Johdanto  
Vuoden 2015 raportissa kaupan ja investointien esteistä käsitellään niitä keskeisiä esteitä, 
joita Euroopan unionin (EU:n) yritykset kohtaavat EU:n kuuden strategisen 
talouskumppanin1 eli Kiinan, Intian, Japanin, Mercosur -maiden (Brasilia/Argentii na), 
Venäjän  ja Yhdysvaltojen (USA)  markkinoilla. Raportin päätarkoituksena on lisätä 
tietoisuutta tärkeimmistä kauppaa rajoittavista esteistä ja vahvistaa, että kyseiset esteet on 
pyrittävä poistamaan kohdennetusti ja yhtenäisesti.  
Raportissa keskitytään ”prioriteettien prioriteetteihin ”, mutta komissio julkaisee lisäksi 
säännöllisesti raportin kauppaa mahdollisesti rajoittavista toimenpiteistä tai protektionismin 
seurantaraportin , jossa esitetään yksityiskohtaisempi katsaus kaupan ja investointien 
esteisi in EU:n ulkopuolisten maiden laajemmassa yhteydessä2. Raportti kaupan ja 
investointien esteistä ja protektionismin seurantaraportti täydentävät siis toisiaan.  
Tässä viidennessä raportissa kaupan ja investointien esteistä esitetään ensiksi yleiskatsaus 
EU:n käynnissä olevista kauppa - ja investointineuvotteluista (osa 2). Sen jälkeen luodaan 
katsaus keskeisiin kaupan ja investointien esteisiin, joita EU:n strategi set talouskumppanit 
pitivät vuonna 2014 yllä (osa 3). Lopuksi (osa 4) esitetään erilaisia strategioita, joilla EU 
pyrkii puuttumaan näihin tapauksiin.     
2) Kauppa - ja investointimahdollisuuksien luominen – EU:n käynnissä 
olevat neuvottelut  
EU:lla on uusien kauppa - ja investointimahdollisuuksien luomiseksi kattava 
neuvotteluohjelma, jota toteutetaan monenvälisellä, useammankeskisellä ja kahdenvälisellä 
tasolla. Neuvottelukehyksen luoma dynamiikka voi myös edistää pitkäaikaisten kaupan 
esteiden ratkaisemista.  
Mitä tulee EU:n monenvälisiin  neuvottelutavoitteisiin, vastikään onnistuttiin ratkaisemaan 
WTO:n Balin pakettiin  liittyviä avoinna olleita – erityisesti kaupan helpottamista koskevaan 
sopimukseen liittyviä – kysymyksiä. Tämä helpottaa tämän WTO:n puitteis sa tehdyn 
                                                 
1 Määritelty komission tiedonannossa Trade, Growth and World Affairs , 
http://trade.ec.europa.eu/doclib/docs/2010/november/tradoc_146955.pdf .  
2 Yhdestoista tällainen rap ortti on saatavilla osoitteessa 
http://trade.ec.europa.eu/doclib/docs/2014/november/tradoc_152872.pdf .  
 
 
3 
 ensimmäisen maailmanlaajuisen kauppasopimuksen täysimääräistä täytäntöönpanoa. 
Useammankeskisellä  tasolla neuvottelut palvelukauppasopimuksesta (TiSA)  edistyvät 
tasaisesti. Informaatioteknologiasopimuksen (ITA)  tuoteluettelon laajentamisesta pitäisi 
olla mahdollista päästä sopimukseen lähiaikoina. Heinäkuussa 2014 EU ja 13 muuta WTO:n 
jäsentä käynnistivät neuvottelut ympäristöhyödykkeiden maailmankaupan vapauttamisesta. 
Tällä useammankeskisellä ympäristöystäväll isiä hyödykkeitä koskevalla aloitteella  
pyritään poistamaan kaupan ja investointien esteitä siltä osin kuin on kyse tavaroista, 
palveluista ja teknologiasta, joilla edistetään ympäristön parantamista.  
Samaan aikaan EU ajaa kunnianhimoista kahdenvälistä  neuvotteluohjelmaansa 
vahvistaakseen asemaansa joidenkin EU:n ulkopuolisten maiden markkinoilla kaupan ja 
investointien osalta. Erityisesti neuvottelut Yhdysvaltojen  kanssa transatlanttisesta 
kauppa - ja investointikumppanuudesta (TTIP)  ovat ensisijainen tavoi te. Kauaskantoisella 
ja kunnianhimoisella TTIP -sopimuksella, johon sisällytetään vahvoja sääntely -yhteistyötä ja 
sääntelyn yhtenäisyyttä koskevia määräyksiä, voidaan tullien poistamisen lisäksi vähentää 
tullien ulkopuolisiin kaupan esteisiin liittyviä kust annuksia.  
EU ja Japani  saivat joulukuussa 2014 päätökseen teknisten neuvotteluiden kahdeksannen 
kierroksen EU:n ja Japanin välisen vapaakauppasopimuksen edistämiseksi. EU pyrkii näissä 
neuvotteluissa käsittelemään useita EU:n yrityksiin vaikuttavia kysymy ksiä ja eritoten tulleja, 
tullien ulkopuolisia kaupan esteitä sekä heikkoa pääsyä Japanin julkisten hankintojen 
markkinoille.  
EU:n ja Kiinan 16. huippukokouksessa, joka pidettiin Beijingissä marraskuussa 2013, EU ja 
Kiina  käynnistivät neuvottelut laajasta  investointisopimuksesta , jonka odotetaan 
hyödyttävän molempia osapuolia varmistamalla, että markkinat ovat avoinna investoinneille 
molempiin suuntiin.  
EU ja Myanmar/Burma  aloittivat maaliskuussa 2014 neuvottelut investointisopimuksesta.  
EU:n vapaakauppas opimus Singaporen  kanssa parafoitiin suurelta osin syyskuussa 2013, 
vaikka neuvottelut sijoitussuojan alalla saatiin päätökseen vasta lokakuussa 2014. Perun  ja 
Kolumbian  kanssa tehtyä kauppasopimusta on sovellettu väliaikaisesti 1. maaliskuuta 2013 
alkaen Perun osalta ja 1. elokuuta 2013 alkaen Kolumbian osalta. Lisäksi heinäkuussa 2014 
saatiin päätökseen neuvottelut Ecuadorin  liittymisestä Kolumbian ja Perun kanssa tehtyyn 
sopimukseen, ja yhteyksiä pidetään yllä sen selvittämiseksi, voitaisiinko Bolivia  sisällyttää 
tähän kauppasopimukseen.  
Kanadan ja EU:n välisessä 26. syyskuuta 2014 Ottawassa pidetyssä huippukokouksessa 
saatiin päätökseen neuvottelut EU:n ja Kanadan kattavasta talous - ja 
kauppasopimuksesta . Sopimuksen odotetaan poistavan yli 99 prosenttia  kaikista 
tullitariffeista näiden kahden talousalueen väliltä ja luovan mittavia uusia 
markkinoillepääsymahdollisuuksia palveluiden ja investointien alalla.  
 
4 
 Moldova  ja Georgia  allekirjoittivat 27. kesäkuuta 2014 EU:n kanssa tehdyt 
assosiaatiosopimukset, jo ihin sisältyvät pitkälle menevät ja laaja -alaiset vapaakauppa -alueet 
(DCFTA). Sopimuksia sovelletaan väliaikaisesti 1. syyskuuta 2014 alkaen. Lisäksi Ukraina  
allekirjoitti 27. kesäkuuta 2014 DCFTA -sopimuksen ja assosiaatiosopimuksen jäljellä olevat 
osat, j oita ei ollut vielä allekirjoitettu 21. maaliskuuta 2014. Assosiaatiosopimuksen 
poliittisten määräysten allekirjoittamisen jälkeen EU myönsi yksipuolisesti yksipuolisia 
kaupan toimenpiteitä 23. huhtikuuta 2014, millä aiennettiin DCFTA -sopimuksen tullitarif fien 
vähentämistä koskevaa osaa Ukrainan hyödyksi. Yksipuolisia kaupan toimenpiteitä on 
jatkettu vuoden 2015 loppuun saakka ja pitkälle menevän ja laaja -alaisen vapaakauppa -alueen 
voimaantuloa on lykätty 1. tammikuuta 2016 saakka.  
Lisäksi EU käy neuvottelu ja vapaakauppasopimuksista useiden muiden EU:n ulkopuolisten 
maiden ja alueiden, kuten Mercosur -maiden, Intian, Malesian, Vietnamin  ja Marokon , 
kanssa.  
3) Tilannekatsaus keskeisiin kaupan ja investointien esteisiin, joita EU:n 
strategiset talouskumppanit piti vät vuonna 2014 yllä  
a) Brasilia/Argentiina  
1) Investointien  alalla on tietyillä sektoreilla – erityisesti tiedotusvälineet ja viestintä, 
ilmailu -, kuljetus - ja kaivostoiminta – käytössä ulkomaisen omistuksen rajoituksia , 
vaikka Brasiliassa ei yleensä tehdä ero a ulkomaisen ja kansallisen pääoman välillä.  
2) Syrjivät verot ja  kotimaisten tuottajien tuet ovat Brasiliassa huomattava ongelma 
monilla aloilla.  Erityisesti vientitukia koskevan Reintegra -ohjelman ottaminen 
(uudelleen) käyttöön aiheuttaa huolta. Ongelmana on lisäksi edelleen se, että Brasilia 
myöntää tuettuja lainoja tai avustuksia, joiden ehtona on kotimaisuusastetta 
koskevien vaatimusten täyttyminen . Verotustoimenpiteiden osalta EU pyysi  19. 
joulukuuta 2013 WTO -neuvotteluja niistä syrjivistä veroetuuksista, joita Brasilia 
myöntää autojen, elektroniikan, teollisuus - tai ammattikäyttöön tarkoitettujen 
automatisoitujen koneiden ja muiden tähän liittyvien tavaroiden, jotka on 
valmistettu Bras iliassa ja jotka täyttävät tietyt kotimaisuusastetta koskevat 
vaatimukset , osalta . Lisäksi Brasilia myöntää veroetuuksia – pääomahyödykkeiden ja 
tuotantopanosten verovapaiden hankintojen muodossa – kotimaisille yrityksille, jotka 
vievät vähintään 50 prosen ttia tuotannostaan. Brasilian kanssa käytyjen neuvottelujen 
kariuduttua vuonna 2014 EU esitti 18. marraskuuta 2014 WTO:n 
riitojenratkaisupaneelin perustamista koskevan pyynnön. WTO perusti 17. joulukuuta 
2014 paneelin asian ratkaisemiseksi.  
3) Brasilia  on ottanut käyttöön toimenpiteitä, jotka vääristävät entisestään julkisiin 
tarjouskilpailuihin osallistumista koskevia ehtoja , sillä niillä vahvistetaan 
etuusmarginaalit tietyille kansallisille tuotteille tarjouskilpailumenettelyissä. 
 
5 
 Toimenpiteillä vahvi stetaan 8 –25 prosentin suuruiset marginaalit, ja ne kattavat suuren 
joukon aloja.  
4) Terveys - ja kasvinsuojelutoimien  alalla on edistytty jonkin verran – joskin liian vähän 
– EU:sta Brasiliaan tuotavien maitotuotteiden, sianlihan ja naudanlihan osalta. 
Brasi lian toimivaltainen viranomainen suorittaa 3 –5 tarkastusta vuodessa ja on 
käynnistänyt tarkastuksia joissakin EU:n jäsenvaltioissa. Keskeinen huolenaihe on 
kuitenkin edelleen se, että 50 jäsenvaltioiden esittämää hakemusta on vielä 
käsittelemättä. Brasilia ssa on yhä yleisesti ottaen aikaa vievä, raskas ja ennakoimaton 
terveys - ja kasvinsuojelutoimiin liittyvä menettely, jonka pohjalta tuonti EU:n 
jäsenvaltioista tapahtuu. Brasilia ilmoitti vuonna 2014 uudesta lainsäädännöstä, ja EU 
on tehnyt konkreettisia e hdotuksia tuontimenettelyjen yksinkertaistamiseksi. Brasilia on 
tärkeä vaihtoehtoinen markkina -alue Venäjän kohdistettua EU:n viemiin 
maataloustuotteisiin ja elintarvikkeisiin tuontikiellon.  
 Brasilia  on naudan spongiformiseen enkefalopatiaan (BSE)  liittyv ien tiettyjen EU:n 
naudanlihalle asetettujen tuontirajoitusten osalta muuttanut tuontivaatimuksiaan, mutta 
ne eivät vielä ole täysin OIE:n (Maailman eläintautijärjestön) kansainvälisen standardin 
mukaiset.  
5) Argentiinassa  suurena haasteena on edelleen etukät een annettavan valaehtoisen 
vakuutuksen  edellyttäminen kaikesta tuonnista. WTO:n riitojenratkaisuun liittyvä 
muutoksenhakuelin antoi 15. tammikuuta 2015 ratkaisunsa valaehtoista vakuutusta 
koskevasta riidasta sekä useista muista tuontia rajoittavista epävi rallisista 
toimenpiteistä, kuten tuonnin tasapainottamista koskevista vaatimuksista. 
Muutoksenhakuelin vahvisti aiemman paneelin ratkaisun, jonka mukaan valaehtoisen 
vakuutuksen käyttö Argentiinassa rikkoo WTO:n sääntöjä.  
6) Lisäksi Argentiinassa  sovelletaan  edelleen tiukkoja rajoituksia ulkomaisten 
valuuttojen, osinkojen ja rojaltien siirtämiseen . Tilanne on jopa kehittymässä 
huonompaan suuntaan, koska valuuttavarannot heikkenevät koko ajan. On perustettu 
uusi elin, jossa on useiden viranomaisten, keskuspank ki mukaan luettuna, edustajia ja 
jonka tehtävänä on maksujen siirtäminen ja jäljittäminen.  
7) Lisäksi Argentiinassa  on turvauduttu sisäiseen verotukseen korkean hintaluokan 
autojen, veneiden, lentokoneiden ja moottoripyörien tuonnin sääntelemiseksi ottamalla  
käyttöön jopa 50 prosentin suuruinen ” ylellisyystuotevero ” tietyn kynnysarvon 
ylittyessä. Vero vaikuttaa luksusautoihin ja näin ollen maahantuotuihin malleihin paljon 
suuremmassa määrin kuin kotimaassa tuotettuihin malleihin.  
b) Kiina  
8) Kiinassa  rajoitetaan  merkittävästi ulkomaisia investointeja . Kiinan olisi erityisesti 
avattava sellaiset alat, jotka on suljettu suorilta ulkomaisilta investoinneilta tai joihin 
sovelletaan yhteisyritysvaatimuksia, myös silloin, kun edellytyksenä on kiinalaisten 
 
6 
 hallussa oleva o sake-enemmistö. Kiinan olisi myös poistettava muita rajoituksia, kuten 
teknologian siirtoa  ja kotimaisuusastetta koskevat vaatimukset  sekä hallinnolliset 
ennakkohyväksynnät. Kotimaisten tuottajien ja erityisesti valtio -omisteisten yritysten 
tukeminen  on my ös tärkeä investointien este Kiinassa.  
 Kiina on yksipuolisesti toteuttanut joitakin investointeihin liittyviä toimenpiteitä. Se 
esitti marraskuussa 2014 ulkomaisten investointien luettelonsa tarkistamista  ja 
joidenkin rajoitusten poistamista. Tarkistus o n sinällään toivottavaa, mutta pettymystä 
on aiheuttanut se, että tässä tarkistusluonnoksessa avataan uusia aloja vain rajallisesti ja 
muita suljetaan. Shanghain kokeiluluonteisen vapaakauppa -alueen  (SFTZ) puitteissa 
ilmoitetut uudistukset eivät ole toteut uneet riittävän nopeasti. SFTZ:n ”negatiivista 
luetteloa” (jossa luetellaan kaikki alat, joilla ulkomaisia investointeja on rajoitettu, mikä 
tarkoittaa investoinnin olevan sallittua kaikilla muilla aloilla) on tarkistettu heinäkuussa 
2014. Vaikka ulkomaisi a investointeja koskevia erinäisiä rajoituksia onkin helpotettu 
tietyillä aloilla, yrityksillä on edelleen edessään monia merkittäviä esteitä, jotka 
haittaavat ulkomaisia investointeja tällä vapaakauppa -alueella. Tätä tilannetta seurataan 
myös ottaen huomi oon Kiinan viranomaisten äskettäin antama ilmoitus uusien 
vapaakauppa -alueiden perustamisesta.  
9) Julkisten hankintojen  alalla EU kannustaa edelleen Kiinaa liittymään julkisia 
hankintoja koskevaan sopimukseen (GPA) mahdollisimman pian ja saattamaan 
lainsäädän tönsä sopimuksen mukaiseksi. Kiina esitti tammikuussa 2015 tarkistetun 
GPA -tarjouksen. EU panee tyytyväisenä merkille kattavuuden osalta tapahtuneen 
edistymisen keskushallintoa alemmalla tasolla, mutta vielä tarvitaan merkittäviä 
parannuksia, erityisesti v altio-omisteisten yritysten kattavuuden osalta.  
10) Teollis - ja tekijänoikeuksien  noudattamiseen Kiinassa  liittyy vielä paljon ongelmia. 
Näihin kuuluvat heikkolaatuisten patenttien ja hyödyllisyysmallien ja vilpillisessä 
mielessä haettujen tavaramerkkien reki steröinti sekä pitkällinen rekisteröintimenettely 
ja ulkomaisten asiakirjojen työläs laillistamismenettely. Lisäksi hallinto -, oikeus - ja 
tulliviranomaisten antama suojelu teollis - ja tekijänoikeuksien loukkauksia vastaan on 
edelleen riittämätöntä. Liikesa laisuuksien suojaamiseen liittyy myös vielä paljon 
epävarmuutta, sillä ne joudutaan – tiettävästi – usein jakamaan Kiinan viranomaisten ja 
yritysten kanssa.  
11) Kiinassa  katsotaan edelleen, että ainoastaan Kiinassa kehitetty tietoturvateknologia 
on ”turvallis ta”, ja Kiina soveltaa ”kansallisen turvallisuuden” käsitettä  
tavanomaista kansainvälistä käytäntöä paljon laajemmin. Tämä on merkittävä este 
ulkomaisille yrityksille, jotka kilpailevat kaupallisista sovelluksista tietotekniikan alalla. 
Ulkomaiset yritykse t eivät edelleenkään saa osallistua turvallisuuteen liittyviin 
standardointielimiin . 
12) EU:n yritykset joutuvat tekemisiin useiden terveyteen ja kasvinsuojeluun liittyvien 
tuontitoimenpiteiden kanssa Kiinassa . Naudan - ja lampaanlihan tuontiin EU:sta 
 
7 
 kohdistuva nykyinen kielto olisi poistettava. Lisäksi olisi hyväksyttävä kansainväliset 
standardit, esimerkiksi elintarvikkeiden turvallisuuden ja eläinten terveyden alalla.  
13) EU on myös huolissaan Kiinan markkinoille pääsyyn liittyvistä esteistä terveys - ja 
kosmetiikka -aloilla . Lääkinnällisten laitteiden  ja lääkkeiden  alalla uusi 
sääntelyjärjestelmä olisi yhdenmukaistettava kansainvälisten standardien ja käytäntöjen 
kanssa kliinisten tutkimusten ja rekisteröintivaatimusten kaltaisten kysymysten osalta. 
Kosme tiikan  alalla uusien kosmeettisten ainesosien rekisteröintiprosessia olisi 
parannettava, ja se olisi rajattava riskialttiisiin ainesosiin. Kosmeettisten valmisteiden 
merkitseminen tarroja käyttämällä olisi sallittava ja testausmääräykset saatettava 
kansain välisten standardien mukaisiksi.  
c) Intia  
14) Intiassa  toimivat EU:n yritykset kohtaavat edelleen huomattavia markkinoille pääsyn 
esteitä tietotekniikan ja elektroniikkatuotteiden alalla . Kotimaassa valmistettujen 
elektroniikkatuotteiden osalta  turvallisuusnäk ökohtien vuoksi julkisissa 
hankinnoissa käyttöön otetun, markkinoille pääsyyn liittyvän etuuskohtelun 
täytäntöönpanossa ei voida ilmoittaa tapahtuneen merkittävää edistystä sen jälkeen, kun 
Intia keskeytti tämän politiikan vuonna 2013 ja nimenomaisesti kie lsi sen soveltamisen 
yksityisiin hankintoihin. Intia väittää, etteivät sitä sido mitkään WTO:n sitoumukset 
(tämä koskee erityisesti julkisia hankintoja koskevaa sopimusta, jonka sopimuspuoli 
Intia ei ole). Intian odotetaan pian ilmoittavan arvonlisää koske vat kriteerit julkisten 
hankintojen järjestelmässään.  
Rekisteröinnistä tuli Intiassa pakollista  15 tietotekniikka - ja 
kuluttajaelektroniikkatuotteiden tuoteluokan osalta 3. tammikuuta 2014 lähtien. 
Tätä laajennettiin vielä 15 tuotteeseen 8. marraskuuta 2014 julkaistulla määräyksellä. 
Televerkkojen verkkoelementtien pakollista maansisäistä testausta ja sertifiointia 
lykättiin jälleen 1. huhtikuuta 2015 saakka. Koska merkittävä osa kyseisistä tuotteista 
tuodaan Intian markkinoille, nämä toimenpiteet voivat  vaikuttaa erityisesti kauppaan.  
15) Intian kansallisen standardointijärjestön (Bureau of Indian Standards, BIS) 
tuotuihin ja vietyihin renkaisiin kohdistaman sertifiointijärjestelmän  
täytäntöönpanoon liittyy edelleen ongelmia. Suurimmat huolenaiheet liittyvät  
merkityistä renkaista perittäviin maksuihin, pitkähköihin menettelyihin, tehtaissa 
tapahtuviin tarkastuksiin ja vaadittaviin pankkitakauksiin.  
16) Intia  on elokuulta 2013 lähtien muuttanut merkintöjä ja pakkauksia koskevien 
vuonna 2011 annettujen elintarvike turvallisuusstandardien  tulkintaa ja 
täytäntöönpanoa ja rajoittanut lisää tarrojen käyttöä pakkauksissa, mistä on aiheutunut 
vakavia häiriöitä elintarvikkeiden kaupalle. Yleisemmin voidaan todeta, että Intia on 
äskettäin laajentanut merkintäjärjestelmiään rajoittavasti monilla aloilla (esim. 
kosmetiikka, lääkinnälliset laitteet, tieto - ja viestintätekniikka).  
 
8 
 17) Intia otti vuonna 2014 käyttöön useita kosmetiikka -alaan vaikuttavia toimenpiteitä, 
jotka koskevat muun muassa merkintöjä, eläinkokeita ja tuontituott eiden 
rekisteröintivaatimuksia. Merkintöjen  osalta Intia julkaisi heinäkuussa 2014 
kasviperäisiä ja muita kuin kasviperäisiä tuotteita koskevat merkintävaatimukset. 
Lisäksi Intia otti kosmetiikan osalta käyttöön eläinkoekiellon  tavalla, joka voisi 
käytännö ssä johtaa sellaisten yleisessä käytössä olevien korvaamattomien ainesosien 
kieltämiseen, jotka ovat edelleen riippuvaisia eläinkokeilla saaduista tiedoista, koska 
korvaavia vaihtoehtoja ei ole olemassa.  
d) Japani  
18) Siitä lähtien, kun neuvottelut laaja -alaisesta vapaakauppasopimuksesta  aloitettiin, 
on jatkettu tullien ulkopuolisiin kaupan esteisiin  liittyviä neuvotteluja. Japani on 
joidenkin esteiden (esim. luomuelintarvikkeet, alkoholin tukkumyyntiluvat) osalta jo 
noudattanut vapaakauppasopimusneuvottelujen  käynnistämistä edeltävässä 
valmisteluvaiheessa sovittuja sitoumuksiaan. Joidenkin muiden esteiden kohdalla, 
joiden osalta Japani sitoutui toimimaan neuvotteluiden ensimmäisen vuoden aikana, on 
edistytty merkittävästi (esim. lääkkeet, elintarvikelisäaineet , naudanliha, lääkinnällisten 
laitteiden lupamenettelyt).  
Avoimia kysymyksiä on kuitenkin edelleen, ja niihin on puututtava ennen neuvottelujen 
päättymistä. Selvitystyön puitteissa sovitun luettelon lisäksi EU toimitti joulukuussa 
2014 Japanille muita kuin  tariffitoimenpiteitä koskevan toisen luettelon , johon 
sisältyy erityisesti useita ratkaisematta olevia terveys - ja kasvinsuojelutoimiin liittyviä 
kysymyksiä. Luetteloa koskevat keskustelut ovat edelleen käynnissä Japanin kanssa, ja 
EU:n tavoitteena on ede tä asiassa nopeasti ja merkittävästi. Neuvotteluissa käsitellään 
myös muita aloja, joilla EU:n yrityksillä on ongelmia harjoittaessaan liiketoimintaa 
Japanissa, esimerkkinä julkiset hankinnat (mukaan lukien rautatiet).  
e) Yhdysvallat  
19) EU on edelleen huoliss aan Yhdysvaltojen julkisia hankintoja  koskevista ”Osta 
amerikkalaista”  -rajoituksista. Tällaiset rajoitukset kattavat edelleen suuren osan 
julkisista hankinnoista Yhdysvalloissa siten, että merkittävä osa julkisista hankinnoista 
on varattu paikallisille tu otteille ja palveluille ja ulkomaiset yritykset on jätetty 
hankintojen ulkopuolelle. On selvää, että tällä alalla on tapahduttava merkittävää 
edistymistä, jotta neuvottelut transatlanttisesta kauppa - ja investointikumppanuudesta 
(TTIP) voidaan saada menest yksekkäästi päätökseen. On erityisesti olennaisen tärkeää 
varmistaa, että EU voi päästä paremmin mukaan osavaltiotason hankintoihin 
Yhdysvalloissa.  
20) Teollis - ja tekijänoikeuksien suojaamiseen liittyvät vaikeudet – tämä koskee erityisesti 
EU:n maantieteellis iä merkintöjä elintarvike - ja juoma -alalla  (lähinnä viini -, juusto - 
ja liha -alat) – Yhdysvalloissa  aiheuttavat huomattavaa turhautumista EU:n tuottajien 
 
9 
 keskuudessa. Käynnissä olevat TTIP -neuvottelut  tarjoavat oivan tilaisuuden parantaa 
EU:n maantieteellis ten merkintöjen suojaa Yhdysvalloissa.  
21) Yhdysvalloissa  on edelleen käytössä lukuisia terveys - ja kasvinsuojelutoimiin 
liittyviä esteitä . EU:n suurimpia huolenaiheita ovat edelleen Yhdysvaltojen asettamat 
tuontirajoitukset lampaan - ja vuohenlihalle sekä munatuotteille. Eläinperäisten 
tuotteiden (esim. naudanliha, tietyt maitotuotteet ja elävät simpukat) sekä 
kasvituotteiden (esim. omenat ja päärynät) vientiä koskevien EU:n hakemusten 
käsittelyssä on suuria viivästyksiä. Tässäkin yhteydessä TTIP -neuvottelu t voivat tarjota 
tilaisuuden edistää näiden kysymysten ratkaisemista.  
f) Venäjä  
22) Venäjä on pannut virheellisesti täytäntöön sitä koskevat WTO:n sidotut tullit  
useiden tuotteiden, kuten paperin, kodinkoneiden ja maataloustuotteiden (mm. 
palmuöljy), osalta. E U käynnisti 31. lokakuuta 2014 WTO:n 
riitojenratkaisumenettelyyn liittyviä neuvotteluja koskevan pyynnön.  
23) Venäjän uudessa henkilötietojen säilyttämistä koskevassa laissa  (liittovaltion laki 
242), jonka presidentti Putin allekirjoitti 21. heinäkuuta 2014, edellytetään, että kaikki 
venäläisiä koskevat henkilötiedot talletetaan ja käsitellään Venäjällä, eikä kaupallisten 
tietojen kohdalla tehdä poikkeusta. Tällaiset yleiset paikallista palvelinta koskevat 
vaatimukset – ilman kaupallisten tietojen kohdalla teh tävää poikkeusta – ovat 
suhteettomia ja voivat haitata digitaalista taloutta kokonaisuudessaan. Tämä aiheuttaa 
merkittävän esteen eurooppalaisille pilvipalvelujen tarjoajille ja rajatylittävien 
pilvipalvelumarkkinoiden kehittämiselle. EU:n näkemyksen mukaa n tällaiset 
lokalisointia koskevat vaatimukset olisi rajattava tiettyihin, poikkeuksellisiin tapauksiin 
(esim. ainoastaan, jos tietosuojaa tai yksityisyyden suojaa koskevia vaatimuksia ei voida 
taata muulla tavoin), ja niiden on vastattava täysin WTO -oikeu den asiaankuuluvia 
säännöksiä.  
24) Venäjän kanssa on edelleen käsittelemättä monia terveys - ja kasvinsuojelutoimiin 
liittyviä kysymyksiä . EU pyysi 8. huhtikuuta 2014 WTO:n riitojenratkaisumenettelyyn 
liittyviä neuvotteluja Venäjän kanssa, koska Venäjä on rajoi ttanut elävien sikojen, 
sianlihan ja tiettyjen sianlihatuotteiden tuontia EU:sta Liettuassa ja Puolassa tietyillä 
Valko -Venäjän rajan tuntumassa sijaitsevilla alueilla esiintyneen afrikkalaisen sikaruton 
vuoksi. Neuvotteluissa ei päästy tuloksiin, ja WTO:n  riitojenratkaisupaneeli perustettiin 
22. heinäkuuta 2014. Perunoiden ja muiden kasvien vientikielto on ollut voimassa 1. 
heinäkuuta 2013 lähtien. Uusiin kysymyksiin kuuluvat EU:sta peräisin oleville 
naudanlihan leikkuujätteille 27. kesäkuuta 2014 lähtien asetettu kielto, 1. elokuuta 2014 
käyttöön otettu Puolasta peräisin oleville hedelmille ja vihanneksille asetettu kielto 
(joka vaikuttaa erityisesti omeniin) ja EU:sta peräisin oleville lihalle, muille 
eläimenosille ja rasvalle 22. lokakuuta 2014 lähtien a setettu kielto.  
 
10 
 25) Venäjä määräsi 7. elokuuta 2014 kiellon tuoda maataloustuotteita ja elintarvikkeita  
tietyistä maista – myös EU:n jäsenvaltioista – jotka ovat asettaneet Venäjää vastaan 
pakotteita  Ukrainan tilanteen yhteydessä. Näihin tuotteisiin kuuluvat l ähes kaikki 
lihavalmisteet (naudanliha, sianliha, siipikarjanliha ja tietyt leikkeletuotteet), maito ja 
maitotuotteet, hedelmät ja vihannekset samoin kuin kalat ja äyriäiset. Eräät jalostetut 
maataloustuotteet on myös kielletty.  
26) Kaupan teknisten esteiden  alalla EU:n talouden toimijat kohtaavat Venäjällä edelleen 
monia horisontaalisia ja alakohtaisia kaupan esteitä. Niiden taustalla ovat raskaat 
tekniset määräykset , joista aiheutuu usein ylimitoitettuja sertifiointi - ja 
vaatimustenmukaisuuden arviointimene ttelyjä . Monissa tapauksissa tekniset 
määräykset, joita annetaan nyt Euraasian talousunionin tasolla, ovat ristiriidassa 
kansainvälisten standardien kanssa. Merkittäviä esimerkkejä Euraasian talousunionin 
vahvistamista liian raskaista teknisistä määräyksis tä ovat tekniset määräykset 
kulutustavaroiden sekä lapsille ja nuorille tarkoitettujen tavaroiden (muun muassa 
tekstiilien, vaatteiden ja jalkineiden) turvallisuudesta sekä alkoholituotteiden 
turvallisuutta koskeva luonnos tekniseksi määräykseksi.  
27) Venäjä on ottanut käyttöön tukiohjelman, johon kuuluu tukia maatilalaitteiden ja 
maatalouskoneiden tuottajille . Tästä ohjelmasta annetaan tukea maatalouskoneiden 
valmistajille ja ostajille tietyin kotimaisuusastetta koskevin edellytyksin . Tämä 
haittaa EU:ssa toim ivia maatalouskoneiden (erityisesti leikkuupuimurien) viejiä, jotka 
ovat erittäin kiinnostuneita Venäjän markkinoista.  
28) Euraasian talouskomissio otti 14. toukokuuta 2013 käyttöön polkumyyntitullin 
kevyiden hyötyajoneuvojen tuonnissa  Saksasta ja Italiasta. T oimenpiteen seurauksena 
kevyiden hyötyajoneuvojen vienti EU:sta Venäjälle käytännöllisesti katsoen pysähtyi 
liian korkean tullin vuoksi. Polkumyynnin vastaisia toimenpiteitä sovelletaan viiden 
vuoden ajan, ja ne koskevat arvoltaan noin 180 miljoonan euron EU-vientiä. Useiden 
EU:n yritysten markkina -asema on voimakkaasti heikentynyt tällä markkinasegmentillä 
Venäjällä. Komissio käynnisti WTO:n riitojenratkaisumenettelyn, ja paneeli perustettiin 
20. lokakuuta 2014.  
 
 
4) Erilaisia välineitä kaupan ja investointie n esteiden poistamiseksi  
a) Käynnissä olevat vapaakauppasopimusneuvottelut  
EU käy vapaakauppasopimusneuvotteluja kuudesta strategisesta talouskumppanistaan neljän 
kanssa sekä investointeja koskevia neuvotteluja Kiinan kanssa. Vaikka Intian ja Mercosurin 
 
11 
 kanss a käytävissä neuvotteluissa ei ole edistytty riittävästi, EU on edelleen sitoutunut 
allekirjoittamaan niiden kanssa kunnianhimoiset sopimukset. Transatlanttista kauppa - ja 
investointikumppanuutta sekä EU:n ja Japanin vapaakauppasopimusta koskevat neuvottel ut 
edistyvät tasaiseen tahtiin. Kahdenväliset neuvottelut useiden muiden maiden ja alueiden 
kanssa ovat myös käynnissä, kuten edellä 2 kohdassa mainittiin.  
Vaikka näkymät WTO:n Balin paketin panemiseksi täysimääräisesti täytäntöön 
lähitulevaisuudessa ovatk in parantuneet ja lukuisia lupaavia useammankeskisiä neuvotteluja 
on käynnissä, kahdenvälisistä vapaakauppasopimuksista käytävät neuvottelut ovat yhä 
tärkeämmäksi käyvä väline tiettyihin kauppaa häiritseviin toimenpiteisiin puuttumiseksi 
tärkeillä EU:n ulk opuolisten maiden markkinoilla. Yhdysvaltojen kanssa käytävillä TTIP -
neuvotteluilla on erityisen merkittävä strateginen ulottuvuus, sillä kattava sopimus, jossa on 
vahvoja sääntelyä koskevia määräyksiä, saattaa osapuolten välisen kaupan lisäämisen ohella 
myös muodostaa innovatiivisen mallin sääntelyn lähentämiselle ja toimia maailmanlaajuisesti 
esikuvana. Kunnianhimoinen sopimus Yhdysvaltojen kanssa voisi näin ollen vahvistaa ja 
entisestään tuoda esiin EU:n roolia maailmanlaajuisen sääntelyn johdossa.  
TTIP -mallin lisäksi EU tukeutuu vapaakauppasopimusneuvotteluihin voidakseen pureutua 
niihin esteisiin, jotka ovat jo pitkään haitanneet pääsyä keskeisille markkinoille. Esimerkiksi 
Japanin tapauksessa neuvottelut perustuvat kattavaan lähestymistapaan, jolla py ritään 
käsittelemään useantyyppisiä tullien ulkopuolisia kaupan esteitä. Tämä strategia on jo 
tuottanut konkreettisia tuloksia käynnissä olevissa neuvotteluissa ja voisi olla lupaava malli 
tulevissa vapaakauppasopimusneuvotteluissa.  
Vapaakauppasopimuksilla  on myös se etu, että niiden avulla voidaan samanaikaisesti puuttua 
useisiin merkittäviin esteisiin ja mennä mahdollisuuksien mukaan voimassa olevia 
kansainvälisen kaupan sääntöjä pidemmälle. Tällaiset sopimukset voivat auttaa estämään 
uusien esteiden synt ymistä.  
Etuuskohtelukauppaa koskevilla sopimuksilla on kuitenkin myös rajoituksensa. Tällaisista 
sopimuksista neuvotteleminen ja niiden täytäntöönpano vie aikaa. Kaikkiin esteisiin ei 
myöskään voida puuttua välittömästi, koska myönnytykset on saatava tasap ainoon.  
b) Nykyisten vapaakauppasopimusten täytäntöönpano ja täytäntöönpanon valvonta  
EU jatkaa täytäntöönpanon ja valvonnan puolella työskentelyä kaikkien tehtyjen sopimusten 
panemiseksi kokonaisuudessaan täytäntöön. Varmistaakseen, että neuvottelujen myötä  
avautuvat kaupankäyntimahdollisuudet muuntuvat todellisiksi kauppavirroiksi, EU on 
käyttänyt muun muassa markkinoillepääsystrategiaansa kolmansien osapuolten tekemien 
sitoumusten seuraamiseksi. Näin ollen EU:n neuvottelu - ja valvontaohjelmat täydentävät s iis 
toisiaan.  
EU:n ja Etelä -Korean välinen vapaakauppasopimus, joka tuli voimaan 1. heinäkuuta 2011, on 
hyvä esimerkki siitä, miten etuuskohtelukauppaa koskevan sopimuksen täytäntöönpanoa 
voidaan tehokkaasti valvoa. Esimerkkinä voidaan mainita, että vapaak auppasopimuksen 
 
12 
 kemikaaleja koskevassa liitteessä vahvistettujen yhteistyötä koskevien määräysten mukaisesti 
Korea ja EU pystyivät vapaakauppasopimuksen kemikaaleja käsittelevän työryhmän 
kokouksissa selventämään useita kysymyksiä, jotka liittyivät Korean uuteen ”K -REACH” -
lainsäädäntöön. Myös vapaakauppasopimuksen lääkkeitä/lääkinnällisiä laitteita käsittelevän 
työryhmän kokoukset ovat mahdollistaneet osapuolten välillä näillä aloilla sovittujen 
erityisten sitoumusten asianmukaisen täytäntöönpanon. Tämä läh estymistapa, jota on 
kehitelty myös Kolumbian ja Perun ja Keski -Amerikan kanssa tehdyissä kauppasopimuksissa, 
tarjoaa hyödyllisen ennakkotapauksen täytäntöönpanomallin kehittämiseksi tulevissa 
vapaakauppasopimuksissa.  
c) WTO:n riitojenratkaisumenettelyt  
WTO:n  täytäntöönpanotoimet ovat edelleen tärkeä täytäntöönpanon väline, kun niiden käyttö 
on tarpeen ja tarkoituksenmukaista. EU turvautuu edelleen usein WTO:n 
riitojenratkaisumenettelyyn. EU käynnisti vuonna 2014 kolme uutta WTO:n 
riitojenratkaisumenettelyä Ve näjää vastaan ja yhden Yhdysvaltoja vastaan Boeingille  
myönnettyjen tukien osalta.  
Useat muut EU:n ennen vuotta 2014 käynnistämät WTO:n riitojenratkaisumenettelyt ovat 
vielä kesken. Esimerkkinä mainittakoon, että 17. joulukuuta 2014 perustettiin WTO -paneeli 
käsittelemään Brasilian tapausta. Kyse on autojen, elektroniikan ja automatisoitu jen 
tavaroiden kotimaisille tuottajille myönnettävistä veroetuuksista.  
WTO:n riitojenratkaisumenettely on edelleen paras vaihtoehto, kun muut 
täytäntöönpanovälineet ovat osoittautuneet riittämättömiksi. Vaikka tällainen menettely 
kestää varsin kauan, sen avulla voidaan puuttua merkittäviin esteisiin järjestelmällisemmin 
sekä taata oikeusvarmuus pitkällä aikavälillä. Hyvä esimerkki onnistuneesta EU:n 
käynnistämästä tapauksesta koskee Kiinan harvinaisille maametalleille asettamia viennin 
rajoituksia, kun Kii na päätti tammikuussa 2015 poistaa asettamansa vientikiintiöt.  
d) WTO:n komiteat  
EU on yksi aktiivisimmista WTO:n jäsenistä kaupan teknisiä esteitä sekä terveys - ja 
kasvinsuojelutoimia käsittelevissä komiteoissa. Näiden komiteoiden kokoukset Genevessä 
tarjoa vat EU:lle tehokkaan keinon tuoda esiin huolenaiheensa, jotka liittyvät muiden WTO:n 
jäsenten käyttöön ottamiin teknisiin määräyksiin ja perusteettomiin terveys - ja 
kasvinsuojelutoimiin. Lisäksi näissä kokouksissa voidaan tiedottaa, lisätä tietoisuutta ja luoda 
yhteyksiä muihin WTO:n jäseniin, joita asia koskee.  
EU:n ennakoiva lähestymistapa ei rajoitu pelkästään edellä mainittuihin komiteoihin vaan 
ulottuu kaikkiin muihinkin WTO:n komiteoihin ja erityisesti niihin, jotka käsittelevät 
tuontilisensiointia, k auppaan liittyviä investointitoimia (TRIMs) ja tukia ja tasoitustulleja.  
e) Kansainväliset huippukokoukset  
 
13 
 EU ja/tai jäsenvaltiot osallistuvat niin kahdenvälisellä kuin monenvälisellä tasolla 
järjestettyihin kansainvälisiin huippukokouksiin, joiden merkitys o n kasvanut viime vuosina 
ja joita olisi pidettävä tärkeänä välineenä pyrittäessä poistamaan erityisiä kaupan ja 
investointien esteitä. Valtion - ja hallitusten päämiehet kokoontuvat useammin keskustelemaan 
keskeisistä kansainvälisistä taloudellisista haaste ista, joita ei useinkaan voida tarkastella 
erillään kaupankäynnin taustalla olevista ongelmista. G20 -kokoonpanossa järjestettävät 
kokoukset tarjoavat tältä osin hyvän tilaisuuden. EU:n valmistautuessa huippukokouksiin, 
joissa ovat mukana korkea edustaja3, komissio ja jäsenvaltiot, erityistä huomiota olisi 
kiinnitettävä tässä raportissa etusijalle nostettuihin kaupan ja investointien esteisiin.  
5) Päätelmät  
Tässä viidennessä raportissa kaupan ja investointien esteistä osoitetaan jälleen kerran, että 
EU:n str ategiset kumppanit pitävät edelleen yllä useita merkittäviä kaupan ja investointien 
esteitä, joita on usein vaikea purkaa. Nykyisessä yleisesti ottaen haastavassa taloudellisen 
epävarmuuden ja huomattavien poliittisten jännitteiden tilanteessa on vaarana, että monet 
näistä esteistä säilyvät ja uusia esteitä luodaan, mistä on haittaa kaikille.  
Määrätietoisemmat poliittisen tason toimet ja EU:n markkinoillepääsystrategian tehostetumpi 
ja aktiivinen täytäntöönpano ovat näin ollen edelleen olennaisen tärkeitä,  jotta EU onnistuisi 
pyrkimyksissään poistaa esteitä. Parhaita tuloksia saadaan, kun eri välineitä käytetään yhdessä 
ottaen aina huomioon kunkin esteen erityinen konteksti ja sen purkamista koskevat näkymät.  
 
                                                 
3 Unionin ulkoasioiden ja turvallisuuspolitiikan korkea edustaja ja Euroopan komission varapuheenjohtaja